钦定古今图书集成/明伦汇编/氏族典/第380卷 > 《廖用贤尚友录》 > 纪汝清
## 钦定古今图书集成/明伦汇编/氏族典/第380卷 > 《廖用贤尚友录》 > 纪汝清

按《文安县志》：“汝清，字廉卿，自济南再徙文安，世有显
人。汝清万历庚子举于乡，初任宜阳知县，调繁灵宝，
陞南京应天府推官。性至孝，弱冠临父丧，沍寒血凝
冰，绝食七日，抱尸僵卧草蔬庐墓三年。母沾危疾，孝
感群乌，梦神授药，病少间。已葬，负土龟茧，庐墓如初。
河水暴发，乘苇桴筑堰，墓独完。安御史廉实表闾，天”
子锡玺书褒异，史官陈仁锡为作《孝行传》。